**Malas biasa** (***Nyctibius griseus***) atau **urutau** ialah salah satu daripada tujuh spesies burung dalam genus *Nyctibius*. Ia terkenal dengan mata kuningnya yang besar dan mulut lebarnya yang lucu. Malas biasa adalah nokturnal dan berkaitan dengan tukang dan segan. Ia tidak mempunyai bulu kejur di sekeliling mulutnya.

Taksonomi
---------

Malas biasa telah rasminya diperihalkan pada tahun 1789 oleh naturalis Jerman Johann Friedrich Gmelin dalam *Systema Naturae* Carl Linnaeus edisi yang disemak dan diperluaskan. Beliau menyusunkannya bersama spesies seperti tukang dalam genus *Caprimulgus* dan mencipta nama binomial *Caprimulgus griseus*. Gmelin berdasarkan pemerihalannya pada "L'engoulevent gris" dari Cayenne yang telah diperihalkan daripada spesimen yang diawet pada tahun 1779 oleh nekajuruwan Perancis Georges-Louis Leclerc, Comte de Buffon. Malas biasa kini merupakan salah satu daripada tujuh malas yang diletakkan dalam genus *Nyctibius* yang diperkenalkan pada tahun 1816 oleh pakar ornitologi Perancis Louis Jean Pierre Vieillot. Nama genusnya berasal dari *nuktibios* bahasa Yunani Purba yang bermaksud "kehidupan malam", dari *nux* "malam" dan *bios* "kehidupan". Epithet khusus *griseus* adalah dari bahasa Rumi Pertengahan yang bermaksud "kelabu".

Malas biasa dahulunya dianggap konspesifik dengan malas utara (*Nyctibius jamaicensis*). Spesies ini telah dipisahkan oleh American Ornithologists' Union pada tahun 1995 berdasarkan terutamanya pada perbezaan seruannya.

Dua subspesies diiktiraf:

* *N. g. panamensis* (Ridgway, 1912) – timur Nikaragua ke barat Panama, barat Kolombia dan barat Ekuador
* *N. g. griseus* (Gmelin, JF, 1789) - utara, tengah Amerika Selatan di timur Andes

Pemerihalan
-----------

Malas biasa berpanjang 34–38 cm (13–15 in) dengan buluan berwarna merah-perang, putih, hitam, dan kelabu berbelang-belang. Pewarnaan ganggu ini membolehkan malas menyamar menjadi dahan. Jantinanya kelihatan serupa, dan tidak boleh dibezakan sewaktu pemerhatian. Matanya boleh dilihat sebagai titik hitam gergasi dengan lingkaran kuning kecil, atau sebagai iris kuning gergasi dengan pupil kecil akibat penyempitan pupil secara sukarela. Malas mempunyai dua atau tiga celahan pada kelopak matanya supaya ia dapat melihat apabila kelopak mata ditutup; takuk ini sentiasa terbuka. Kelopak mata atas dan bawah boleh digerakkan secara bebas dan diputar supaya ia boleh menyesuaikan medan penglihatannya. Malas biasa mempunyai mulut yang lebarnya luar biasa, dengan gigi di rahang atasnya untuk tujuan mencari makan.

Ia mempunyai seruan melankolik yang menghantui, *BO-OU, BO-ou, bo-ou, bo-ou, bo-ou, bo-ou, bo-ou, bo-ou* yang menurun dari segi nada dan kelantangan. Apabila ditangkap, ia mengeluarkan bunyi yang seperti burung gagak. Seruan tersebut sangat berbeza daripada seruan malas utara yang lebih dalam dan dramatik.

Taburan dan habitat
-------------------

Subspesies penama bagi malas biasa ditemui di Trinidad & Tobago dan setiap negara tanah besar Amerika Selatan kecuali Chile, walaupun ia telah dirakamkan di negara tersebut sebagai kutu rayau. Di sana julatnya dari Andes hingga Lautan Atlantik. *N. g. panamensis* ditemui dari timur Nikaragua selatan melalui Costa Rica dan Panama dan barat Andes dari barat laut Venezuela melalui Colombia dan Ekuador ke barat laut Peru.

Malas biasa ialah sering membiak di kawasan hutan terbuka dan savana. Ia mengelakkan kawasan pergunungan yang lebih sejuk; ia jarang diperhatikan melebihi 1,900 m atas min paras laut walaupun di bahagian paling panas dalam julatnya. Ia cenderung untuk mengelakkan kawasan gersang, tetapi telah dirakamkan di dataran Karibia kering Colombia pada April 1999. Ia mempunyai banyak populasi dalam persekitaran jenis hutan galeri di sekitar sempadan Uruguay-Brazil. Sedikit lebih jauh ke selatan, di mana jumlah kayu berbanding padang rumput agak lebih rendah, ia amat jarang ditemui, dan ke barat, di Wilayah Entre Ríos Argentina dengan hutan tebingan yang banyak, ia tidak biasa ditemui. Burung-burung di hujung selatan julatnya mungkin berhijrah jarak pendek ke utara pada musim sejuk.

Tingkah laku dan ekologi
------------------------

 Malas biasa yang menyamar sebagai dahan
### Penyamaran

Malas biasa cuba meniru tenggeran di mana ia terletak, menggunakan teknik yang dipanggil menyandiwara. Malas dewasa dan juvenil sama-sama memilih tenggeran yang mempunyai diameter yang sama dengan badannya sendiri, supaya ia boleh berpadu dengan tunggul tersebut dengan lebih baik. Kebanyakan malas memilih tunggul dan bahan semulajadi lain untuk berehat, tetapi sesetengah dewasa telah dikesan bertengger di atas barangan buatan manusia. Ia melaraskan sudut tenggernya untuk meniru tunggul di tenggerannya.

Ia duduk dengan mata terbuka dan paruhnya mendatar semasa terjaga, tetapi jika terganggu, ia menggunakan postur "membeku" peka. Ini melibatkan memacakkan paruhnya secara menegak ke atas di udara, menutup kelopak matanya (ia masih boleh melihat melalui celahannya), dan kekal diam. Jika diganggu oleh haiwan yang lebih besar, seperti marmoset biasa (*Callithrix jacchus*), ia mungkin membatalkan penyamarannya dan cuba mengusir ancaman tersebut. Jika diganggu oleh manusia, tingkah lakunya boleh berubah-ubah: terbang jauh dengan pantas, intimidasi melalui pembukaan paruh, atau berdiam diri walaupun disentuh.

### Pemakanan

Insektivor nokturnal tersebut memburu dari tenggeran seperti burung tirjup atau sambar. Ia menggunakan mulutnya yang lebar untuk menangkap serangga seperti lalat dan rama-rama, tetapi juga semut, hymenoptera lain, anai-anai, belalang, belalang juta, dan cengkerik. Ia mempunyai gigi unik di rahang atasnya untuk membantu mencari makanan, tetapi menelan mangsanya secara sekali gus.

### Pembiakan

Malas biasa akan memilih tunggul bertinggi 3–15 m (9.8–49.2 ka) untuk diduduki. Ia biasanya memilih tunggul bercabang sebagai sarang, dan tidak akan menambah jenis bahan hiasan atau penebat. Ia mengeluarkan najis dari tenggerannya untuk memastikan sarangnya bersih. Jika membiak, ia memilih tunggul dengan lekuk kecil di mana telur boleh diletakkan.

 Malas biasa dewasa dan juvenil dalam postur berjaga-jaga
Malas biasa bersifat monogami. Selepas mengawan, betina menghasilkan telur putih tunggal dengan tompok ungu terus ke dalam lekukan pada anggota pokok. Induk biasanya menjaga satu telur pada sesuatu masa. Jantan dan betina bergilir-gilir mengeram telur manakala yang satu lagi mencari serangga sebagai makanan. Induk membahagikan masa mengeram secara sama rata.

Ia bertelur pada bulan Disember untuk memulakan tempoh bersarang kira-kira 51 hari, salah satu tempoh bersarang paling lama untuk burung sebesarnya. Malas muda menetas selepas kira-kira 33 hari, menggunakan gigi telurnya untuk memecahkan kulit telur dan muncul sebagai individu berbulu halus dengan jalur perang pucat dan putih. Anak menetas diberi makan melalui regurgitasi. Induk secara beransur-ansur mengurangkan kehadiran mereka dalam sarang dengan juvenil apabila ia matang. Semasa induk berada jauh dari sarang, anak kecilnya mula memakan lalat berhampiran dan menyelisik diri. Sekitar 14 hari, juvenil tersebut memulakan latihan sayap, dan mengambil langkah beransur-ansur untuk meninggalkan sarang. Ia meneroka melalui beberapa penerbangan, kemudian kembali ke sarang bersama induknya, sebelum meninggalkan sarang sepenuhnya kira-kira 25 hari selepas menetas. Juvenil memaparkan perwarnaan ganggu seperti dewasa, jadi ia juga boleh menyamar menjadi dahan. Selain daripada terbang lari, anaknya bertindakbalas terhadap gangguan dengan cara yang sama seperti dewasa.

Status
------

IUCN telah menilai malas biasa sebagai Kurang Membimbangkan. Ia mempunyai julat yang sangat besar dan populasi sekurang-kurangnya 500,000 individu matang. Walau bagaimanapun, populasinya semakin berkurangan, mungkin disebabkan oleh kemusnahan habitat.

Rujukan
-------

1. ↑  BirdLife International (2020). "*Nyctibius griseus*". *Senarai Merah Spesies Terancam IUCN*. **2020**: e.T22689646A163600335. doi:10.2305/IUCN.UK.2020-3.RLTS.T22689646A163600335.en. Dicapai pada 24 November 2022.
2. ↑  Booth, Rosemary J. (2015). "Caprimulgiformes (Nightjars and Allies)". *Fowler's Zoo and Wild Animal Medicine, Volume 8*. Elsevier. m/s. 199–205. doi:10.1016/b978-1-4557-7397-8.00024-4. ISBN 978-1-4557-7397-8. Dicapai pada 2020-10-03. Missing or empty `|title=` (bantuan)
3. ↑  Gmelin, Johann Friedrich (1789). *Systema naturae per regna tria naturae : secundum classes, ordines, genera, species, cum characteribus, differentiis, synonymis, locis* (dalam bahasa Latin). 1, Part 2 (ed. 13th). Lipsiae [Leipzig]: Georg. Emanuel. Beer. m/s. 1029.
4. ↑  Buffon, Georges-Louis Leclerc de (1779). "L'engoulevent gris". *Histoire Naturelle des Oiseaux* (dalam bahasa French). **6**. Paris: De l'Imprimerie Royale. m/s. 548.CS1 maint: unrecognized language (link)
5. ↑  Vieillot, Louis Jean Pierre (1816). *Analyse d'une Nouvelle Ornithologie Élémentaire* (dalam bahasa French). Paris: Deterville/self. m/s. 38.CS1 maint: unrecognized language (link)
6. 1 2 3  Gill, Frank; Donsker, David; Rasmussen, Pamela, penyunting (January 2022). "Frogmouths, Oilbird, potoos, nightjars". *IOC World Bird List Version 12.1*. International Ornithologists' Union. Dicapai pada 9 July 2022.
7. ↑  Jobling, James A. (2010). *The Helm Dictionary of Scientific Bird Names*. London: Christopher Helm. m/s. 277, 179. ISBN 978-1-4081-2501-4.
8. ↑  Monroe, B.L.; Banks, R.C.; Fitzpatrick, J.W.; Howell, T.R.; Johnson, N.K.; Ouellet, H.; Remsen, J.V.; Storer, R.W. (1995). "Fortieth Supplement to the American Ornithologists' Union Check-List of North American Birds". *The Auk*. **112** (3): 819–830.
9. 1 2 3  Praimsingh, Sangeeta (2015). "Nyctibius griseus (Common Potoo)" (PDF). *The Online Guide to the Animals of Trinidad and Tobago*.
10. 1 2  Cott, Hugh (1940).
11. 1 2 3 4 5  Borerro, Jose Ignacio (1974). "Notes on the structure of the upper eyelid of Potoos (*Nyctibius*)". *The Condor*. **76** (2): 210–211. doi:10.2307/1366732. JSTOR 1366732.
12. 1 2  Hilty, Steven L. (2003). *Birds of Venezuela*. Princeton University Press. ISBN 978-1-4008-3409-9. OCLC 649913131.
13. ↑  "The man seizing it is in fact trying to unentangle the bird from some wire". Dicapai pada April 9, 2022 – melalui YouTube.
14. ↑  "View 0:39-0:50 here". Dicapai pada April 9, 2022 – melalui YouTube.
15. 1 2  Voudouris, P. (2020). Schulenberg, T.S. (penyunting). "Common Potoo (*Nyctibius griseus*), version 1.0". *Birds of the World*. Ithaca, NY, USA: Cornell Lab of Ornithology. doi:10.2173/bow.compot1.01. Dicapai pada 8 July 2022.
16. ↑  Remsen, J. V. Jr.; J. I. Areta; E. Bonaccorso; S. Claramunt; A. Jaramillo; D. F. Lane; J. F. Pacheco; M. B. Robbins; F. G. Stiles (August 2021). "Species Lists of Birds for South American Countries and Territories". Dicapai pada August 24, 2021.CS1 maint: multiple names: authors list (link)
17. ↑  "Common Potoo". *American Bird Conservancy* (dalam bahasa Inggeris). Dicapai pada 2020-10-03.
18. ↑  Cuervo, A.M.; Stiles, F.G.; Cadena, C.D.; Toro, J.L.; Londoño, G.A. (2003). "New and noteworthy bird records from the northern sector of the Western Andes of Colombia". *Bulletin of the British Ornithologists' Club*. **123** (1): 7–24.
19. ↑  Strewe, Ralf; Navarro, Cristobal (2004). "New and noteworthy records of birds from the Sierra Nevada de Santa Marta region, north-eastern Colombia". *Bulletin of the British Ornithologists' Club*. **124** (1): 38–51.
20. ↑  Azpiroz, Adrián B.; Menéndez, José L. (2008). "Three new species and novel distributional data for birds in Uruguay". *Bulletin of the British Ornithologists' Club*. **128** (1): 38–56.
21. 1 2 3 4  Cestari, César; Gonçalves, Cristina S.; Sazima, Ivan (2018). "Use flexibility of perch types by the branch-camouflaged Common Potoo (*Nyctibius griseus*): why this bird may occasionally dare to perch on artificial substrates". *Wilson Journal of Ornithology*. **130** (1): 191–199. doi:10.1676/16-175.1.
22. ↑  de Lyra-Neves, Rachel M.; Oliveira, Maria A.B.; Telino-Júnior, Wallace R. & dos Santos, Ednilza M. (2007): Comportamentos interespecíficos entre *Callithrix jacchus* (Linnaeus) (Primates, Callitrichidae) e algumas aves de Mata Atlântica, Pernambuco, Brasil [Interspecific behaviour between *Callithrix jacchus* (Linnaeus) (Callitrichidae, Primates) and some birds of the Atlantic forest, Pernanbuco State, Brazil].
23. 1 2 3 4 5  Skutch, A.F. (1970). "Life history of the Common Potoo". *Living Bird*. **9**: 265–280.
24. 1 2  Greeney, H.F.; Gelis, R.A.; White, R. (2004). "Notes on breeding birds from an Ecuadorian lowland forest". *Bulletin of the British Ornithologists' Club*. **124** (1): 28–37.
25. ↑  Cooper, Robert J. (2004). "Review of: Nightjars and Their Allies: The Caprimulgiformes David T. Holyoak". *The Auk*. **121** (2): 622–623. doi:10.2307/4090427. JSTOR 4090427.

Bacaan lanjut
-------------

* Richard; O'Neill, John Patton & Eckelberry, Don R. (1991): *A guide to the birds of Trinidad and Tobago* (2nd edition). Comstock Publishing, Ithaca, N.Y. ISBN 0-8014-9792-2
* Hilty, Steven L. (2003): *Birds of Venezuela*. Christopher Helm, London. ISBN 0-7136-6418-5